b"\n_START_ARTICLE_\nDistrictes de Mong\xc3\xb2lia\n_START_PARAGRAPH_\nUn sum (en mongol:\xd1\x81\xd1\x83\xd0\xbc, fletxa, de vegades escrit soum o de la forma russa com somon, o tradu\xc3\xaft com a districte) \xc3\xa9s el segon nivell de la divisi\xc3\xb3 administrativa de Mong\xc3\xb2lia. Els 21 aimags de Mong\xc3\xb2lia es divideixen en 329 sums._NEWLINE_De mitjana, cadascun dels sums administra un territori de 4,200\xc2\xa0km\xc2\xb2 amb uns 5.000 habitants, principalment ramaders n\xc3\xb2mades._NEWLINE_Cadascun dels sums est\xc3\xa0 subdividit en bags (de vegades escrit com baghs)._NEWLINE_Moltes capitals dels sums tenen un nom diferent del seu sum. Per\xc3\xb2 en la pr\xc3\xa0ctica la capital del sum s'anomena sota el nom del seu sum fins al punt que el nom oficial de la capital del sum \xc3\xa9s desconegut pels mateixos habitants locals."